พาณิชย์อยุธยา ร่วมกับไทย ฟู้ดส์ เฟรซ มาร์เก็ต จัด “โครงการ หมูพาณิชย์...ลดราคา! ช่วยประชาชน” เพื่อลดภาระค่าครองชีพและบรรเทาความเดือดร้อนของประชาชน

 วันที่ 24 พฤศจิกายน 2564 สำนักงานพาณิชย์จังหวัดพระนครศรีอยุธยา โดย นางกาญจนา ชมมี พาณิชย์จังหวัดพระนครศรีอยุธยา ร่วมกับบริษัทไทย ฟู้ดส์ เฟรซ มาร์เก็ต จำกัด จัด "โครงการหมูพาณิชย์...ลดราคา! ช่วยประชาชน Lot 14 จำหน่ายหมูเนื้อแดงราคาไม่เกิน กก.ละ 130 บาท เพื่อลดภาระค่าครองชีพและบรรเทาความเดือดร้อนของประชาชนผู้บริโภคในช่วงสถานการณ์การแพร่ระบาดของโรคโควิด-19

นางกาญจนา ชมมี กล่าวว่าวันนี้เป็นวันแรกที่ทางกระทรวงพาณิชย์ โดยท่านรองนายกรัฐมนตรีและรัฐมนตรีว่าการกระทรวงพาณิชย์นายจุรินทร์ ลักษณวิศิษฐ์ มีนโยบายให้ทางสำนักงานพาณิชย์จังหวัดทั่วประเทศดำเนิน “โครงการ หมูพาณิชย์...ลดราคา! ช่วยประชาชน” ซึ่งเป็นโครงการจำหน่ายเนื้อหมูราคาถูกใน

 และเพิ่มกำลังซื้อของประชาชนในชุมชนให้สามารถซื้อเนื้อหมูได้ในราคาประหยัด ในภาวะที่หมูมีการปรับราคาจำหน่ายสูงขึ้น โดยจำหน่ายหมูเนื้อแดง (สะโพก/ไหล่) ราคาไม่เกินกิโลกรัมละ 130 บาท ตั้งแต่วันที่ 24 พฤศจิกายน – 23 ธันวาคม 2564 รวม 30 วัน จำนวน 4 สาขา ประกอบด้วย 1) ร้านไทยฟู้ดส์ เฟรซ มาร์เก็ต สาขาคานหาม อำเภออุทัย 2) ร้านไทยฟู้ดส์ เฟรซ มาร์เก็ต สาขาตลาดเจ้าพรหม อำเภอพระนครศรีอยุธยา 3) ร้านไทยฟู้ดส์ เฟรซ มาร์เก็ต สาขาตลาดสี่ขวาพัฒนา อำเภอวังน้อย 4) ร้านไทยฟู้ดส์ เฟรซ มาร์เก็ต สาขาตลาดโรงเกลือมาร์เก็ต อำเภอบางปะอิน